Fra i morgen klokken 12 bliver der indført afbrændingsforbud i hele landet.

- Det betyder, at man ikke må bruge åben ild eller grille i det offentlige rum eller bruge ukrudtsbrænderen ved garagen, siger Bjarne Nigaard, der er sekretariatschef i Danske Beredskaber.

- Varmegivende apparater som terrassevarmere må heller ikke må bruges. Man skal undlade at bruge noget, der kan sætte ild i naturen, siger han.

Nogle steder er grill med kul helt forbudt

Ukrudtsbrændere er forbudt i hele landet, og i nogle kommuner er afbrændingsforbuddet udvidet, så det er helt forbudt at grille med kul.

I andre kommuner må man dog gerne grille i haven, hvis bare grillen er placeret på et ikke-brændbart underlag.

- Jeg vil opfordre til, at man kigger på det lokale beredskabs hjemmeside, for at se hvilke regler der gælder, siger Bjarne Nigaard.

Bjarne Nigaard kan ikke komme i tanke om, at der tidligere har været så omfattende afbrændingsforbud.

Det er den lange periode med tørke og høje temperaturer, som har fået beredsskaberne til at indføre afbrændingsforbud.